દિવાળી પર રીલિઝ થયેલી અમિતાભ બચ્ચન અને આમિર ખાન સ્ટારર ફિલ્મ ‘ઠગ્સ ઓફ હિન્દુસ્તાન’ને અત્યારસુધીની સૌથી મોટી ઓપનિંગ મળી છે. ‘ઠગ્સ ઓફ હિન્દુસ્તાન’એ રીલિઝ સાથે જ બોક્સ ઓફિસ પર 52 કરોડ રૂપિયાની ધમાકેદાર કમાણી કરી છે. જોકે, બીજા દિવસે ફિલ્મ અડધાથી થોડું વધારે કમાણી કરી શકી હતી. ફિલ્મની કમાણીમાં આશરે 50 ટકાનો ભારે ઘટાડો જોવા મળ્યો. ખરાબ ક્રિટિક્સ અને ઓડિયન્સ રિવ્યૂની ફિલ્મના કલેક્શન પર અસર જોવા મળી છે. બોક્સ ઓફિસ ઈન્ડિયાના આંકડાઓ અનુસાર, ‘ઠગ્સ ઓફ હિન્દુસ્તાન’ બીજા દિવસે માત્ર 28 કરોડ રૂપિયાનું જ કલેક્શન કરી શકી હતી.